BH Pošta

Javno preduzeće BH Pošta d.o.o. je, pored Pošta Srpske i Hrvatske Pošte Mostar, jedan od tri javna poštanska operatera u Bosni i Hercegovini, sa sjedištem u Sarajevu. BH Pošta je najveće poštansko preduzeće u Bosni i Hercegovini.

 Historija 
 Period do 1992 
Uvođenjem Banovine u Jugoslaviju, Bosna i Hercegovina je podjeljenja u tri zone. Administrativna podjela države praćena je odgovarajućom podjelom poštanskih ureda, pa su tako uredi u Bosni i Hercegovini bili podređeni pošti, telegrafu i telefonu u Sarajevu, Splitu, Cetinju i Zagrebu.

Do početka drugog svjetskog rata poštanska mreža Bosne i Hercegovine sastojala se od 188 poštanskih ureda telegrafa i telefona, a u 1930-im godinama posebno je se počelo uspostavlanjem telefonske mreže, te su skromni počeci uvođenja automatske telefonske centrale zabilježeni u Sarajevu, na Ilidži i u Trebinju.

Nakon kraja drugog svjetskog rata i osnivanjem SFRJ direkcija PTT-a u Bosni i Hercegovini funkcionirala je u okviru Zajednice jugoslovenskog PTT-a (JPTT).

Do 1992. pružao je usluge cjelovite poštanske mreže poštanskog saobraćaja, telefonske mreže, telegrafske mreže, te moderne mreže za praćenje podataka.

 Vrijeme Bosne i Hercegovine 
Sticanjem nezavisnosti Bosne i Hercegovine od Socijalističke Federativne Republike Jugoslavije (SFRJ) početkom 1992. nastala je i potreba za državnim poštanskim preduzećem, pa je tako osnovano današnje preduzeće BH Pošta sa sjedištem u Sarajevu.

Tokom rata u BiH poštanska mreža Bosne i Hercegovine pretrpjela je ogromne štete, procijenjene na 900 miliona američkih dolara. Najveći simbol toga je i spaljenje zgrade glavne pošte u Sarajevu od Vojske Republike Srpske 2. maja 1992, kada je ona potpuno izgorjela.

Godine 1993. BH Pošta je ponovo postala član Svjetskog poštanskog saveza.

Potpisivanjem Dejtonskog mirovnog sporazuma 1995, što je rezultiralo krajem rata u Bosni i Hercegovini, poštanska mreža Bosne i Hercegovine je podijeljena na tri javna operatera: Pošte Srpske na području Republike Srpske, Hrvatska pošta Mostar na području pod kontrolom Hrvatskog vijeća odbrane, te BH Pošta na području pod kontrolom Armije Republike Bosne i Hercegovine.

Dana 16. februara 1997. osnovana je Postbank BH - Poštanska banka Bosne i Hercegovine sa sjedištem u Sarajevu.
mini|289x289piksel|Zgrada glavne pošte danas
Zbog različitosti usluga, odlukom vlade Federacije Bosne i Hercegovine 20. decembra dolazi se do podjele PTT-a Bosne i Hercegovine na BH Telecom i BH Poštu, koja od tada djeluju samostalno.

Osim toga, 2001. dolazi do završetka rekonstrukcije i adaptacije zgrade glavne pošte u Sarajevu, za koju je bio zadužen Ferhad Mulabegović, pa je ta zgrada ponovo postala sjedište BH Pošte.

 Brza pošta 
BH Pošta pod nazivom "Express Mail Service" (EMS) vrši usluge ekspresnog slanja pošiljki, tzv. Brze pošte, koja se sastoji osim normalne brze pošte, još od Hitne pošiljke i Vrlo hitnog paketa.
 Kao Hitna pošiljka se može predati svaka pošiljka, uputnica ili paket kao hitna ako sadrži lako pokvarljivu robu, dok se kao hitna pošiljka ne može predati za šire dostavno područje, poštanski pretianc i poste-restante. Osim toga, hitna pošiljka se šalje primaocu prije ostalih pošiljki.
 Kao Vrlo hitan paket se može predati svaki bez obzira na vrstu i sadržaj, dok se paketi sa živim životinjama ili lako kvarljivom robom mora predati kao Vrlo hitan paket.
Od 1. februara 2010. BH Pošte usluge brze pošte vrše i na području u kojima kao javni poštanski operator djeluju Hrvatska pošta Mostar i Pošte Srpske, čime je obezbjeđeno pružanje EMS usluga za primaoce u čitavoj Bosni i Hercegovini.mini|Poslovnica BH Pošte u Sanskom MostuOd 1. oktobra 2016. na snagu stupa novi zajednički projekt Pošta Srpske, Hrvatske pošte Mostar i BH Pošte pod nazivom "Brze pošte na nivou BiH", koji omogućava da primaoc pošiljku ili paket dobije u maksimalno 24 sati, što do tada nije bilo slučaj.

 Elektronsko slanje novca 
mini|239x239piksel|Poštansko sanduče BH Pošte
Od marta 2016. BH Pošta, u dogovoru sa Poštom Srbije i Poštom Crne Gore, pruži usluga elektronskog slanja i primanja novca iz svih poslovnica tih poštanskih operatera. Slanje novca se vrši na šalteru pošte, bez otvaranja računa u banci, te se vrši isplata u roku od pola sata od momenta uplate.

Cijena usluge elektroskog slanja novca iznosi 3,66% od uplaćenog iznosa, koja ne smije iznositi manje od 8KM ili više od 50KM. Cijenu usluge samo plaća osoba, koja je poslala novac.

BH Pošta planira vršiti usluge elektronskog slanja novca i sa drugim zemljama.

 Zastupanje osiguranja 
BH Pošta pruža i uslugu zastupanja osiguranja u svojim poslovnicama na području Zeničko-dobojskog kantona i Sarajevskog kantona. Od 15. decembra 2010. BH Pošta pruža tu uslugu u Kantonu Sarajevo, a od 8. marta 2011. u Zeničko-dobojskom kantonu. Trenutno BH Pošta zastupa Sarajevo osiguranje i Bosna-Sunce osiguranje.

 Finansijski rezulatati 
GodinaPrihodFinansijski rezultat200288,7 miliona KM3,5 miliona KM200386,7 miliona KM −1,3 miliona KM200488,4 miliona KM3,4 miliona KM200694,9 miliona KM11 miliona KM200784 miliona KM562.000 KM200988,8 miliona KM1 milion KM201091,7 miliona KM1,4 miliona KM201188,1 miliona KM −390.000 KM201284,7 miliona KM −891.000 KM201387,8 miliona KM1,9 miliona KM201493,8 miliona KM5 miliona KM201590 miliona KM4,1 miliona KM

 Pozajmnica za penzije 
Vlada Federacije Bosne i Hercegovine je 20. maja 2016. na svojoj 54. održanoj sjednici odlučila pozajmiti ukupno 45 miliona KM od BH Pošte za Fond PIO/MIO Mostar, kako bi se obezbijedila sredstva za isplaćivanje penzija do kraja 2016. korisnicima koji penziju dobivaju od strane BH Pošte. Ta odluka izazvala je burne reakcije bosanskohercegovačke javnosti.

 Poštanski brojevi 
Spisak poštanskih brojeva 5 najvećih općina, u kojima djeluje BH Pošta:
 Sarajevo 71000
 Zenica 72101, 72102 i 72112
 Tuzla 75001
 Mostar 88104
 Brčko 76120

 Filatelistička izdanja 

mini|Poštanska marka BH Pošte za 10 godina od potpisivanja Dejtonskog mirovnog sporazuma
BH Pošta u svom programu izdanja poštanskih maraka razlikuje između Prigodnih poštanskih maraka i redovnih poštanskih maraka. BH Pošta je do sada i izdavala poštanske markice u saradnji sa drugim poštanskim operaterima, kao što su npr. Pošte Kuvajta ili Pošte Turske.
 Prigodne poštanske marke su poštanske markice, koje su specijalno napravljeni povodom jednoga događaja, te se oni mogu kupiti samo u jednom određenom kvartalu.
 Redovne poštanske marke su poštanske markice, koje se izdaju svake godine za jedan određeni događaj.
Redovne poštanske markice su (2016):
 Praznici – Nova godina
 Jezera – Panonska jezera u Tuzli
 Kulturno-historijsko naslijeđe – Žuta tabija
 Sigurnost u saobraćaju – Sigurnost građana na cestama
 Most slobode – "Most ispod mosta"
 Svjetski dan komunikacija i informacionog društva – Relej na brdu Hum
 Sakralni objekti – Sulejmanija – Šarena džamija, Travnik
 Nacionalni spomenici/kulturni krajolik – Plivska jezera sa kompleksom mlionova na Plivi kod Jajca

 Također pogledajte 
 Pošte Srpske
 Hrvatska pošta Mostar

 Reference 

 Vanjski linkovi 
 Zvanični sajt

Kategorija:Kompanije u Bosni i Hercegovini
Kategorija:Komunikacija u Bosni i Hercegovini
Kategorija:BH Pošta
Kategorija:Kompanije osnovane 1992.